87057166221

760206403296

АЛТЫБАЕВА Гаухар Куанышбаевна,

Б.Түлкиев атындағы жалпы білім беретін мектебінің

қазақ тілі мен әдебиеті пәні мұғалімі.

Түркістан облысы, Төлеби ауданы

**ПЕДАГОГИКАЛЫҚ ШЕБЕРЛІК ТӘРБИЕ МЕН ОҚЫТУ ӨНЕРІ РЕТІНДЕ**

*“Ұлағатты ұрпақ тәрбиелеу –*

*аса жауапты әрі күрделі міндет”*

*(ҚР Президенті Қ.Тоқаев.)*

ХХІ ғасыр – өзгерістерге толы ғасыр. Өмірдің өзі өзгеріс. Осы өмірге келген жас ұрпақтың қадамын баспалдақ ретімен жетелейтін ата-анамен қатар ұлағатты ұстаз. Ендеше, ұстаздық - тағылымы терең өнер. Ол жас баланың ұрпақ тәрбиесін дара жолмен жетелеуде, мәселен, педагогикалық шеберлік қажет. Ол сапалы оқыту мен саналы тәрбие берумен ұштасады. Әлемдік өркениетке бет алған бүгінгі еліміздің болашағы да білім мен тәрбиеге тікелей байланысты десек, оларды жетелеуші ұстаздың шеберлігі тым биікте болуы қажет.

Біріншіден, педагогикалық шеберлік – жалпы педагогикада кәсіби қызметтің сапасын анықтайтын біртұтас түсінік. Сондықтан да ұстаз бойында қазіргі таңда мұғалімнің шеберлігі психологиялық - педагогтік дайындығының жоғары деңгейде болуында.

Менің ойымша, оқушы оқыту мен тәрбиелеуде үнемі жетілдіріп отыруды қажет етеді. Сондықтан педагог шебер мәдениеті жоғары, өз пәнін жете меңгерген, бала бойындағы қабілет пен қасиетті дөп басып танушы секілді басымдықтарға ие болуы шарт.

Ең біріншіден, уақыт талабына сай жан-жақты білім мен ізденіспен қаруланғаны абзал. Елбасы Н.Ә. Назарбаев “Мұғалімдер қоғамның ең білімді, ең отаншыл, білгілеріңіз келсе, ең “сынампаз” бөлігі болып табылады” деп айтқандай, ұстазға биік талап қойған. Неге? Себебі, тәуелсіз елдің болашағы – өскелең ұрпақта. Осы ұрпақты даналықпен тәрбиелеу, оқыту ұстаз мойнына ілінген үлкен жүк деп есептеймін.

Екіншіден, оқушыға тек білім беріп қана қоймай, оқығанды жадында сақтау, қабілетін арттыру, ой түйсігін дамыту, тіл шеберлігін ұштау, қоршаған ортаға көзқарасын сенімді қалыптастыру, іскерлікті жетілдіру сияқты талаптарды жаймен кезегімен бойға сіңіре білу дегеніміз, ол – ерекше азамат қалыптастырып шығу дегенді білдіреді. Мұның барлығы мұғалімнің табанды еңбек етуінен басталып, шебер ұстаз болуымен ұштасады.

Үшіншіден, атақты педагог Сухомиленский айтқандай

“... Педагогикалық шеберлікпен педагогикалық өнер – ол даналықты жүрекпен ұға білу болып табылады” дегендей, мектепке қажетті әдістемеден хабары мол, ізденімпаз, психологиялық таным деңгейі жоғары мұғалім. Яғни, мұғалімнің “өзіндік жаңалығы” болуы қажет. Ол әрі білім алушы, әрі тәрбиеленушіні ақыл-ойымен, жан-дүниесімен қабылдайды. Сондықтан, ұстаз өзінің білімін үздіксіз көтеріп, оқу мен ізденуді үнемі жалғастырып отыру керек.

Қорыта айтқанда, менің тәжірибемде заманға әрі қоғамға сай шәкірттерін даналық жолымен соңынан еріте алатын маман болу үшін, заманауи технологияны меңгерген, өз Отаны мен мамандығын сүйетін ұстаз болуы міндетті.

Еңбектенсең жалықпай,

Болашаққа сенесің.

Ізгі жолға бастайтын,

Мұратыңа жетерсің! - деп, мен де педагогикалық шеберлігімді ұштай отырып, кешегісін есте сақтайтын, бүгінгісін білетін, ертеңіне сенімді, тәуелсіз елдің шамшырағын жарқырата түсетін азаматтарды оқыту және тәрбиелеу үлкен өнер деп есептеймін.

Алтыбаева Гаухар